આનંદીબહેનના મુખ્યપ્રધાન તરીકેના કાર્યકાળને હું સદંતર નિષ્ફળ ગણાવું છું. છેલ્લાં બે વર્ષમાં ગુજરાતનો વિકાસ ખૂબ જ રૃંધાયો છે. અરાજકતા અને બેફાન ભ્રષ્ટાચારે જાણે રાજ્યમાં માઝા મૂકી છે. પરંતુ રાજ્ય સરકારે કોઈ નક્કર પગલાં નથી લીધાં. સરકાર લોકોની માગણી સંતોષવામાં અને તેમની પરિસ્થિતિ સમજવામાં નિષ્ફળ નીવડી છે. કેટલાક લોકોની રાજહઠના કારણે રાજ્યમાં જ્ઞાતિવાદનાં બીજ રોપાયાં છે અને સમગ્ર સમાજ તેનાં દુષ્કર પરિણામ ભોગવી રહ્યો છે. ઉપરાંત સરકારના કેટલાક અધિકારીઓ અને નેતાઓ પર ખુદ સરકારનો જ કોઈ કાબૂ નથી રહ્યો. જેના કારણે ભ્રષ્ટાચાર અને ગેરવહીવટને વધારે પોષણ મળી રહ્યું છે. અંગત વેરવૃત્તિ અને કાવાદાવાનાં પરિણામ હવે સમગ્ર રાજ્યે ભોગવવાં પડે તેવો ભય સતાવી રહ્યો છે.” : નલિન કોટડિયા, ધારાસભ્ય, ધારી